  Майя Бывальцева 6-тӥ пӧсьтолэзьлы Удмуртиын эшшо 128 муртлэсь коронавирус инфекциез шараязы. Висьыны усемъёс пӧлын 14 аресозь укмыс пиналъёс но 65 арессэс ортчем 19 арлыдоос. Со сярысь элькунысь оперативной штаб ивортӥзы. Диагноззы Ижкарын 63 улӥсьёслэн зэмаз, Можгаын – 21, Сюмси ёросын – 17, Сарапулын, Кез, Можга ёросъёсын – быдэн куать, Глазкарын – ньыль, Кизнер ёросын – кык, Вавож, Каракулино, Ува ёросъёсын – быдэн одӥг. 41 адями висёнэз вормиз. Кык мурт кулӥз – 68 но 73 аресъем кышномуртъёс Туннэ нуналлы Удмуртиын коронавирусэн черлан 36 сюрс 344 учыр лабораториосын зэматэмын. 32 сюрс 429 адями йӧназ, 518 мурт кулӥз. Али 103-езлэн висисьёслэн тазалыксы секыт. Берло нуналскын элькунын коронавирус инфекцилы 3 сюрс 634 эскеронъёс ортчытӥзы. 6-тӥ пӧсьтолэзьлы Удмуртиын 199 сюрс 152 адями коронавируслэсь прививка пуктӥз, со пӧлысь 146 сюрс 435-ез кыкетӥ люкетсэ басьтӥзы ни. Тегъёс: Тазалык Ижкар висён Удмуртия коронавирус  